Xornadas   
**XÉNERO E DOCUMENTACIÓN IV   
Arquivos públicos e perspectiva de xénero: Estado da cuestión desde Galicia**

8 de xuño de 2017  
Consello da Cultura Galega  
Santiago de Compostela

Coordina: **Dolores Pereira Oliveira**

**CURRÍCULOS**

**BEATRIZ DÍAZ VÁZQUEZ**

Licenciada en Xeografía e Historia, sección Historia, especialidade de Arquivística e Biblioteconomía pola Universidade de Santiago de Compostela (USC). Diploma de Estudos Avanzados en Patrimonio Histórico e Cultural de Galicia pola Universidade da Coruña (UdC).

Traballou durante anos no Arquivo do Reino de Galicia como alumna‑traballadora da Escola‑Taller "Campo de Archivos", como colaboradora, bolseira e contratada para distintos proxectos que se levaron a cabo nesta institución. Algúns exemplos: busca de fontes para a Historia do Clima realizada entre o ICA (International Council of Archives), a Organización Meteorológica Mundial (WMO) e o Departamento de Ciencias da Auga da UNESCO; bolseira en calidade de cooperante para a reorganización do Archivo General de Centro América (Cidade de Guatemala); proxecto "Fuentes documentales para la Historia de América en el Archivo del Reino de Galicia"; exposición "Palacios para un Archivo Real”, organizada no Arquivo do Reino de Galicia.

Dende maio de 1995 é a arquiveira municipal do Concello de Oleiros.

Profesora en cursos de arquivos organizados por distintas institucións públicas (EGAP, USC, UdC…) para a formación do funcionariado.

Participou en distintas publicacións durante o seu período de traballo no Arquivo do Reino de Galicia, así como nas relacionadas co patrimonio histórico e cultural do Concello de Oleiros (*Os froitos dunha xestión, A herdanza do pobo, A forza dun pobo*…).

*ARQUIVO DO REINO DE GALICIA. Catálogo de instrumentos de descripción documental y bibliográfica*. Pedro López Gómez coa colaboración de Beatriz Díaz Vázquez. A Coruña: Xunta de Galicia, Consellería de Cultura e Xuventude, 1993. 95 p. D.L. C-1711-1993. ISBN 84-453-0892-0. *ARQUIVO DO REINO DE GALICIA. Guía de Fuentes para la Historia de América en el Archivo del Reino de Galicia*. Tomo I / Dirección: Pedro López Gómez.- [Santiago de Compostela]: Dirección Xeral do Patrimonio Histórico e Documental, D.L. 1995. (Arquivos de Galicia.- Arquivo del Reino de Galicia; 2. Guías Temáticas; 1). Contén: I: Generalidades. II. Fuentes documentales textuales / Beatriz Díaz Vázquez, Pedro López Gómez. II. Documentos cartográficos / Olimpia López Rodríguez.- D.L.: C-1775/1995.- ISBN 84-453-1468-8. *ARQUIVO DO REINO DE GALICIA. Guía de fuentes documentales y bibliográficas sobre instituciones eclesiásticas en el Archivo del Reino de Galicia* / Dirección Pedro López Gómez. Realización Pedro López Gómez e Beatriz Díaz Vázquez.- [Santiago de Compostela]: Dirección Xeral do Patrimonio Histórico e Documental. D.L. 1995. – (Arquivos de Galicia; Arquivo do Reino de Galicia; 5, Guías temáticas; 4). D.L. C-533-1995.- ISBN 84-453-1319-3. *ARQUIVO DO REINO DE GALICIA. Sanatorio Marítimo de Oza: Instrumentos descriptivos* / Dirección: Luis Martínez García, Pedro López Gómez. Realización: Textos introdutorios, inventario e índices de historias clínicas, Beatriz Díaz Vázquez, Luis Martínez García e Cristina Sánchez Quinteiro.- Santiago de Compostela: Dirección Xeral de Patrimonio Cultural, 1996.- (Arquivos de Galicia. Instrumentos de descripción 2). D.L. C-1634/1996.- ISBN 84-453-1831-4.

Artigos: DÍAZ VÁZQUEZ, Beatriz. "La Delegación Provincial de Cultura de A Coruña" / Beatriz Díaz Vázquez, Luis Martínez García; Cristina Sánchez Quinteiro. - JORNADAS SOBRE METODOLOGIA PARA LA IDENTIFICACIÓN Y VALORACIÓN DE FONDOS DOCUMENTALES PARA LAS ADMINISTRACIONES PÚBLICAS (1ª, 20-22 marzo, 1991, Madrid). Actas de las...- Madrid: Ministerio de Cultura. Dirección de Archivos Estatales, 1992. - pp. 361-369; DÍAZ VÁZQUEZ, Beatriz. "El Sanatorio Marítimo Nacional de Oza: estudio de siete fondos documentales" / Beatriz Díaz Vázquez, Luis Martínez García, Cristina Sánchez Quinteiro. *Boletín de la ANABAD*. Madrid, XLI, 1 (xaneiro-marzo, 1991), 7-19; DÍAZ VÁZQUEZ, Beatriz. “Breve noticia dos documentos fotográficos custodiados no Arquivo Municipal de Oleiros”. En: *ARQUIVO HISTÓRICO PROVINCIAL DE LUGO. A Cidade e as xentes III*. Lugo, 1960-1969. Fondo Vega no Arquivo Histórico Provincial de Lugo / Artigos: Olimpia López Rodríguez, María Dolores Pereira Oliveira, Mª de la O Suárez Rodríguez, Gabriel Quiroga Barro, Beatriz Díaz Vázquez.- Betanzos: Xunta de Galicia, 1998. (Arquivos de Galicia. Catálogos de Exposicións). D.L. C-1160/1998.- ISBN 84-453-2233-8.

**EVA GARCÍA AMADOR**

Restauradora de documentos gráficos no Arquivo do Reino de Galicia desde o ano 1986.

Estudou Antropoloxía Social e Cultural na UNED en 2011 e actualmente é doutoranda no Programa Oficial de Doutoramento en Ciencias Sociais e do Comportamento da Universidade da Coruña.

**OLIMPIA LÓPEZ RODRÍGUEZ**

Licenciada con grao en Dereito pola Universidad de Deusto.

Formouse en arquivística na Escola taller de arquivos organizada por convenio entre o Ministerio de Cultura e o Ministerio de Traballo e Seguridade Social de 1988 a 1990.

Continuou coa súa formación con diversos cursos relacionados coa arquivística (os arquivos privados, a xestión documental, as normas internacionais de descrición, a administración electrónica, a protección de datos ou a web semántica) e coa administración pública (xestión de persoal, a edición institucional, iniciación á calidade ou técnica normativa).

Iniciou a súa experiencia laboral no Arquivo do Reino de Galicia nos anos 90. Pertence ao Corpo Facultativo Superior de Arquivos da Xunta de Galicia e foi xefa de sección no Arquivo Histórico Provincial de Lugo. Na actualidade é xefa de sección no Arquivo Xeral Territorial de Lugo.

Asistiu e participou en congresos como o I Simposio do Notariado en Galicia: Notarios e documentos na idade media e moderna en 2014, organizado pola Facultade de Humanidades da Universidade de Santiago de Compostela, Campus de Lugo; Xornada “Mulleres e Historia. Olga Gallego Domínguez" en 2012, organizado polo Consello da Cultura Galega; ou no X Congreso do capítulo Español de ISKO (International Society for Knowledge Organitation) en 2011.

Publicou diversos traballos relacionados cos instrumentos de descrición, fontes documentais, arquivística ou historia das institucións, tales como: “Aproximación á organización territorial da provincia de Lugo, segundo os Padróns Calle Hita que se custodiaban no Arquivo Histórico Provincial de Lugo: A xurisdición de Navia de Suarna”. Publicado no *Boletín Auriense*. *No lembrar Olga Gallego*. Ano XLI-XLII, 2012; “Los cuadros de organización de fondos de los archivos históricos provinciales. Una nueva propuesta”. Publicado nas actas do *X Congreso del capítulo Español de ISKO (International Society for Knowledge Organization)*, 2012; “O Catastro do marqués de la Ensenada. Arquivo Histórico Provincial de Lugo”, 2005.

Entre outras actividades relacionadas coa profesión de arquiveira, destaca a súa pertenza á Asociación de Arquiveiros, Bibliotecarios, Museólogos e Documentalistas (BAMAD-Galicia, antes ANABAD-Galicia). É membro da súa xunta directiva dende 2006 e a súa presidenta dende 2012. Membro do Grupo de Traballo de Arquiveiros de Galicia (2001-...).

**LUIS MARTÍNEZ GARCÍA**

Funcionario do Corpo Facultativo de Arquiveiros, Bibliotecarios e Arqueólogos do Estado (1988).

Licenciado en Xeografía e Historia.

Destinos:

Coordinador xeral de Arquivos e Director do Arquivo de Castela-A Mancha (2015-actualidade).

Xefe do Servizo de Coordinación de Arquivos (2011-2015).

Director xeral de Patrimonio Cultural (2008-2011).

Director xeral do Libro, Arquivos e Bibliotecas (2007-2008).

Director da Oficina de Calidade de Castela-A Mancha (2005-2007).

Director-xerente do Arquivo de Castela-A Mancha (1997-2005).

Director do Arquivo Xeral de Simancas (1996-1997).

Xefe do Departamento de Descrición e Conservación do Arquivo Xeral da Administración (1993-1996).

Subdirector do Arquivo do Reino de Galicia (1988-1993).

Participou como relator ou profesor en numerosos eventos e cursos, departindo sobre os sistemas de arquivos públicos, administración electrónica nos arquivos, descrición, conservación, etc.

Participou como membro de comisións nacionais e internacionais de índole profesional sobre arquivos xerais, fontes documentais, lexislación, arquivos municipais, etc.

Publicou varios artigos e libros sobre actividades relacionadas coa profesión.

**FRANCISCA MARTICORENA GALLEGUILLOS**

Antropóloga social da Universidad Austral de Chile. Candidata a Magíster en Estudios Latinoamericanos da Universidad de Chile, especializada en Xénero, Educación e Etnicidade. Encargada do Archivo Mujeres y Géneros do Archivo Nacional de Chile e investigadora do Sistema Equidad de Género da Dirección de Bibliotecas, Archivos y Museos do Ministerio de Educación. Comisaria das exposicións “Nos/otras: en la calle, en la casa y en la cama” e “Las malportadas: crimen y devoción en el norte de Chile”, ambas producidas polo Archivo Mujeres y Géneros.

A súa experiencia profesional estivo principalmente vinculada ás temáticas de cultura, territorio, patrimonio, investigación, acción-participativa e memoria. Traballou en programas gobernamentais de desenvolvemento artístico cultural en localidades extremas e planificación territorial, e posteriormente centrouse na área da xestión cultural e educación a partir da súa experiencia en museos e arquivos. Traballou tamén como deseñadora, facilitadora e executora en diversos proxectos levados a cabo por equipos transdisciplinares.